Okresná prokuratúra Bratislava V 
Prokofievova 4, 851 01 Bratislava 5

Sp. zn. : 1 Pv 373/12/1105	Bratislava V, 10.10.2012
EEČ : 2-12-443-2012

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 1 písmeno b, odsek 2 Trestného zákona číslo 140/1961 Zbierky zákonov v znení zákona číslo 10/1999 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ obvinený XXXXX spolu s obvineným XXXXX dňa 25.4.1999 v čase asi okolo 14.45 hod.  v Bratislave na XXXXX ul. č. 1 sa spoločne vlámali do skladu spoločnosti XXXXX a to tým spôsobom, že do objektu vnikli cez dieru v plote, prišli k budove skladu, kde bolo pootvorené okno, na ktorom bola železná mreža, túto spoločne násilne odstránili a cez okno vnikli do skladu, odkiaľ odcudzili asi 7 krabíc po 80 ks rôzneho dámskeho a pánskeho spodného prádla, ktoré neskôr predali, čím spôsobili poškodenej spoločnosti XXXXX - XXXXX s.r.o., XXXXX ulica č. 1, XXXXX presne neustálenú nie malú škodu,
2/ obvinený XXXXX spolu s obvineným XXXXX trestne stíhaným v inom konaní v bližšie neurčenom čase začiatkom mesiaca júl 1999 v Bratislave na XXXXX ul. č. 82 vykonali krádež vlámaním do motorového vozidla zn. Škoda XXXXX ev.č. XXXXX modrej farby s bielym nápisom XXXXX a to tak, že pomocou noža vyrezali tesniacu gumu na zadnom výhľadovom skle a z batožinového priestoru odcudzili rezervné koleso, čím poškodenej firme XXXXX s.r.o. so sídlom XXXXX, XXXXX č. 4 spôsobili škodu vo výške 82,98,Eur (2500,- Sk),
	3/ obvinený XXXXX v bližšie neurčenom čase začiatkom mesiaca september 1999 v Bratislave na XXXXX ul. č. XXXXX vykonal krádež vlámaním do  motorového vozidla zn. Škoda XXXXX ev.č. XXXXX červenej farby, a to tak, že pomocou noža vyrezal tesniacu gumu na zadnom výhľadovom skle a z batožinového priestoru odcudzil rezervné koleso a tašku s náradím, čím poškodenému XXXXX, nar. XXXXX spôsobil škodu vo výške 189,07-Eur (5696,- Sk),
4/ obvinený XXXXX spolu s obvineným XXXXX trestne stíhaným v inom konaní v bližšie neurčenom čase začiatkom mesiaca september 1999 v Bratislave na XXXXX ul. č. XXXXX vykonali krádež vlámaním do motorového vozidla zn. Škoda XXXXX ev.č. XXXXX bielej farby a to tak, že pomocou noža vyrezali tesniacu gumu na zadnom výhľadovom skle a z batožinového priestoru odcudzili rezervné koleso, čím poškodenému XXXXX, nar. XXXXX spôsobili škodu vo výške 82,98-Eur (2500,- Sk),
5/ obvinený XXXXX spolu s XXXXX trestne stíhaným v inom konaní v bližšie neurčenom čase začiatkom mesiaca september 1999 v Bratislave na XXXXX ul. č. XXXXX vykonali krádež vlámaním do motorového vozidla zn. Škoda XXXXX ev.č. XXXXX tmavozelenej farby a to tak, že pomocou noža vyrezali tesniacu gumu na zadnom výhľadovom skle a z batožinového priestoru odcudzili rezervné koleso, čím poškodenej XXXXX, nar. XXXXX spôsobili škodu vo výške 82,98-Eur (2500,- Sk),
6/ obvinený XXXXX v čase od 23.55. hod. dňa 5.2.2000 do 08.00 hod. dňa 6.2.2000 v Bratislave na XXXXX ul. č. XXXXX na parkovisku vykonal krádež vlámaním do osobného motorového vozidla zn. Škoda XXXXX ev.č. XXXXX striebornej farby, tak, že pristúpil k uvedenému vozidlu zo zadnej strany a s nožíkom, ktorý mal u seba vyrazil tesniacu gumu na zadnom výhľadovom skle, ktoré vybral a rozbil a následne z vozidla odcudzil kompletné rezervné koleso, čím poškodenej XXXXX, nar. XXXXX krádežou spôsobil škodu vo výške 82,98-Eur (2500,-Sk) a poškodením škodu vo výške 76,34-Eur (2300,-Sk),
7/ obvinený XXXXX v čase od 22.00. hod. dňa 6.2.2000 do 07.30 hod. dňa 7.2.2000 v Bratislave na XXXXX ul. č. XXXXX na parkovisku sa vlámal do osobného motorového vozidla zn. Škoda XXXXX XXXXX ev.č. XXXXX červenej farby, tak, že vyrezal tesniacu gumu na zadnom výhľadovom skle, odkiaľ následne odcudzil  uvedené sklo, rezervné koleso a 4 ks okrasných puklíc striebornej farby, čím krádežou spôsobil poškodenej firme XXXXX XXXXX XXXXX , so sídlom XXXXX, XXXXX č. XXXXX škodu vo výške 189,20-Eur (5700,-Sk),
	8/ obvinený XXXXX v čase od 21.00. hod. dňa 6.2.2000 do 07.00 hod. dňa 7.2.2000 v Bratislave na XXXXX ul. č. XXXXX vykonal krádež vlámaním do osobného motorového vozidla zn. Škoda XXXXX ev.č. XXXXX červenej farby, tak, že poškodil tesniacu gumu na zadnom výhľadovom skle, toto odložil a následne odcudzil 1 ks rezervné koleso a lekárničku, čím poškodenej XXXXX, nar. XXXXX krádežou spôsobil škodu vo výške 63,06-Eur (1900,-Sk),
9/ obvinený XXXXX v čase od 23.00 hod. dňa 13.6.1999 do 05.00 hod. dňa 14.6.1999 v Bratislave na XXXXX ul. č. XXXXX na parkovisku pred colným skladom vykonal krádež vlámaním do návesu s ťahačom zn. XXXXX tak, že nezisteným predmetom rozrezal pogumovanú plachtu na zadnej časti návesu nad bočnicou, odkiaľ následne odcudzil 516 ks 1,5 l fliaš minerálnej vody zn. Toskánsky prameň, čím poškodenej firme XXXXX - XXXXX XXXXX so sídlom XXXXX XXXXX č. XXXXX bola spôsobená odcudzením škoda vo výške 179,67-Eur (5413,-Sk) a poškodením škoda vo výške 66,38-Eur (2000,-Sk),
lebo je trestné stíhanie neprípustné podľa § 9 odsek 1 písmeno d
Odôvodnenie:

	Uzneseniami zo dňa 17.06.1999, 17.12.1999, 23.10.2000 a 24.11.2000 podľa § 163 ods. 1 Tr. por. účinného do 31.12.2005 bolo obvinenému XXXXX vznesené obvinenie pre trestný čin krádež podľa § 247 ods. 1 písm. b), ods. 2, v časti podľa § 9 ods. 2 Trestného zákona, na tom skutkovom základe, ako je uvedený vo výrokovej časti predmetného uznesenia. 
	Vzhľadom na potrebu spoločného konania boli stíhané skutky spojené na spoločné konanie vedené vyšetrovateľom odboru kriminálnej polície OR PZ Bratislave V pod sp. zn.: ORP-302/1-OVK-B5-1999. Z dôvodu, že bolo zistené, že obvinený XXXXX zomrel bolo nutné stíhané skutky tákajúce sa jeho osoby vylúčiť na samostatné konanie, ktoré vyšetrovateľ PZ OKP, OR PZ XXXXX V viedol pod sp. zn.: ORP-532/1-OVK-B5-2012. 
	
	Skutočnosti, na základe ktorých sa vo veci začalo trestné stíhanie, a bolo vznesené obvinenie vyplývajú z trestných oznámení a výpovedí poškodených, svedkov, ohliadok miesta činu, zápisníc o vydaní veci, ako aj zabezpečených listinných dôkazov, preukazujúcich spáchanie predmetných skutkov obvineným XXXXX. 
	
	Dňa 21.09.2012 predložil vyšetrovateľ PZ, OKP OR PZ XXXXX V na tunajšiu okresnú prokuratúru vyšetrovací spis s návrhom na zastavenie trestného stíhania podľa § 215 ods. 1 písm. d) Trestného poriadku, s poukazom na ust. § 9 ods. 1 písm. d) Tr. por.

Preskúmaním na vec sa vzťahujúceho spisového materiálu som dospel k záveru, že v danej veci je opodstatnený postup v zmysle návrhu vyšetrovateľa PZ.

	Zo spisového materiálu vyplýva, že trestného činu krádež podľa § 247 ods. 1 písm. b), ods. 2, v časti podľa § 9 ods. 2 Trestného zákona sa dopustil XXXXX, v časti spolupáchateľstvom s osobami stíhanými za uvedené skutky v inom konaní a ktorému bolo zákonne vznesené obvinenia pre dané skutky. 

Zároveň je z vyšetrovacieho spisu zrejmé, že obvinený XXXXX dňa XXXXX zomrel, čo je preukázané listinným dôkazom - úmrtným listom číslo XXXXX evidovaným v knihe úmrtí matričného úradu XXXXX - XXXXX zväzok XXXXX ročník XXXXX strana XXXXX por. č. XXXXX vydaným dňa XXXXX

	Trestné stíhanie v danej veci je neprípustné, nakoľko nemožno pokračovať v trestnom stíhaní proti tomu, kto zomrel.
	
	Na základe takto zisteného skutkového a právneho stavu, bolo potrebné rozhodnúť tak, ako je to uvedené vo výrokovej časti tohoto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Cirman
prokurátor